Pa sterf in Welkom-botsing - Maroela Media
'n Man is dood en sy vrou en twee kinders is ernstig beseer na 'n botsing op die R34 buite Welkom in die Vrystaat.
Volgens ER24 het 'n motor teen die gesin se bakkie gebots. Die bakkie het omgeslaan en verskeie kere gerol. Omstanders kon daarin slaag om die gesin uit die bakkie te verwyder voor dit aan die brand geslaan het.
Die pa het noodlottige beserings opgedoen en is op die toneel dood verklaar. Die ma het verskeie beserings opgedoen en is in 'n ernstige toestand. Die twee kinders, ses en 10 jaar oud, het ook verskeie beserings opgedoen maar is in 'n stabiele toestand.
Die bestuurder van die motor is nie beseer nie. Die ma en kinders is na 'n nabygeleë hospitaal vervoer vir verdere behandeling.
Soooo hartseer dat daar soveel slagting op ons paaie is!
MEER · 5 jare gelede
Ek is nog MEER hartseer oor die slagting op ons plase en binne en buite ons huise!
judy de villiers · 5 jare gelede
Dis tragies. Hoop die Mamma en kleintjies gaan gou weer op die been wees. Nog n Mamma wat haar kleintjies gaan moet alleen versorg. Wat n aardige Kersfees vir die familie! My innige simpatie.